Gerd Søraa

Gerd Oline Søraa (født 8. april 1934 i Verdal, død 8. mars 2018) var en norsk forfatter, journalist, redaktør og politiker (V, DLF).
Søraa startet karrieren som lærer på Hitra, før hun i 1954 startet som journalistlærling i Nidaros. Her arbeidet hun til hun ble ansatt som journalist i Adresseavisen 1959–1974. Etter det var hun redaktør i Nidaros 1974–1984, redigerer i Trondheimsavisa, journalist i Trønderbladet 1989–1996 og redaktør i samme avis 1996–2000. Hun gikk av med pensjon i 2001.Søraa var tidlig politisk interessert, og ble først medlem av arbeiderungdomslaget på Verdalsøra. Hun meldte seg senere inn i Venstre, og ble med EF-tilhengerne over i Det Nye Folkepartiet (fra 1980 Det Liberale Folkepartiet) ved partisplittelsen i 1972. Søraa var vararepresentant til Stortinget fra Sør-Trøndelag 1977–1981 og formann i Det Liberale Folkepartiet 1980–1982. I 1988 gikk Det Liberale Folkepartiet inn i Venstre igjen, noe Søraa hadde vært med å arbeide for. Hun var styremedlem i Trondhjems Kvinnesaksforening fra 1966.Hun skrev to faglitterære romaner om sagnfiguren Johannes Christoffersen Blanche i tillegg til mange lokal- og foreningshistoriske bøker.
I 2011 ble hun tildelt Kongens fortjenstmedalje.Søraa bodde i Buvika i Skaun kommune i Trøndelag de siste årene av sitt liv. Hun bodde også mange år i Trondheim. Hun var gift og hadde fire barn.


== Bibliografi ==
Lagnadstimen, Rune forlag 1967
Rotvoll psykiatriske sykehus' historie 100 år 1972 Gerd Søraa og Valborg Borgan. (Sør-Trøndelag fylkeskommune)
Trøndelag i serien Bygd og by i Norge, Gyldendal 1976, redaktør og medforfatter.
Innherred sykehus 1843 – 1979. (Nord-Trøndelag fylkeskommune)
Nord-Trøndelag landbruksselskap 1830 – 1980
Blanken Bakklandsgutten, Nidaros forlag 1982
Det sto i avisa 1900 – 1920, Nidaros forlag 1983
Blanken Leiesoldaten, Nidaros forlag 1984
Hent jordmora (Den norske jordmorforening 50 år). Gyldendal 1984
Trondheim 1984 (tekster til billedkavalkade) Pressefotografenes klubb i Trøndelag, Nidaros forlag 1985
Har du hørt om 1920 – 1940, Nidaros forlag 1985
Nekåbjørgen, ei bureisingsgrend i Selbu 1936 – 1986 av Ola Storhaugen. (Gerd Søraa medforfatter) 1986
Signet og hyllet (Signingsferden i 1991) Aune forlag/Pressefotografenes klubb i Trøndelag 1991
Hyllet i nord (Signingsferden i 1992)Aune forlag/Pressefotografenes klubb i Trøndelag 1992
Sanitetskvinnen 1944 – 1994. Sør-Trøndelag Sanitetsforening 50 år 1994
Trondheim Natur, kultur og mennesker. Redaktør og medforfatter. Adresseavisens forlag 1996
Buvika før i tida, Buvik pensjonistforening, Snøfugl forlag 2004
Fra rideveg til motorveg, Skaun historielag, Snøfugl forlag 2005
Næringsliv og bygdeliv, Skaun historielags årbok 2006
Buvika nå for tida, Bygdehistorie Buvik, Snøfugl forlag 2006
Børset og Bjerkset 50 år, bedriftshistorie Soknedal 2007
Trønderlyn 100 år (idrettshistorie Kvål i Melhus) redaktør, Snøfugl forlag 2008
Streiken i Buvika, Skaun historielags årbok 2008
Ranheim Papirfabrikk 1884 – 2009. Bedriftshistorie 2009
Banken og bygda, Soknedal sparebank 1885 – 2010
Fra Fosenske Damp til Torghatten ASA – 125 år over sjø og land. Trondheim 2011


== Referanser ==


== Eksterne lenker ==
(no) Gerd Søraa hos Stortinget 
(no) Gerd Søraa hos Norsk senter for forskningsdata 
sambok.